ISTV näyttää suorana lähetyksenä amerikkalaisen jalkapallon SM-finaalin eli Vaahteramaljan lauantaina 15.9.2018 klo 17.30 alkaen.

Vaahteraliigan finaalissa Vaahteramalja XXXIX:ssä kohtaavat helsinkiläinen Roosters ja kuopiolainen Steelers. Ottelu pelataan Telia 5G -areenalla Helsingissä.

Ottelu alkaa lauantai-iltana kello 18, mutta Ruudun suora lähetys alkaa ennakkostudiolla jo kello 17.30. ISTV näyttää Ruudun lähetyksen vapaasti katsottavana yllä olevassa videoruudussa.

Runkosarjassa Roosters ja Steelers kohtasivat kahdesti. Valkopaitainen Rooster voitti molemmat ottelut.­

Vaahteraliigan kestomenestyjä Roosters on finaalin ennakkosuosikki. Runkosarjassa se voitti molemmat Steelers-kohtaamiset ja kaikki muutkin pelaamansa ottelut. Steelers puolestaan voitti kaikki muut ottelunsa paitsi pelit Roostersia vastaan.

Kuopio Steelers nousi Vaahteraliigan täksi kaudeksi. Nyt tuleva SM-mitali on seuran ensimmäinen. Helsinki Roosters on eniten Vaahteraliigan mestaruuksia voittanut joukkue. Ennen lauantain finaalia se on voittanut jo kuusi mestaruutta peräkkäin ja yli tusinan mestaruuksia vuosien varrella ennen sitä.